# Vääringud

&kappname; toetab eri kontode puhul paljude vääringute kasutamist. Nii võib luua ühe pangakonto eurodes, teise Briti naelades ning sellest hoolimata võib krediitkaardikonto olla USA dollarites.

## Baasvääring

&kappname; faili loomisel päritakse baasvääringu järele. See on vääring, mida kasutavad kõik tulude ja kulude kategooriad, ja neile ehitatakse üles ka aruanded. Tavaliselt on baasvääring sinu maal tarvitatav rahaühik. Kui teisiti ei määrata, kasutavad uued kontod seda vääringut vaikimisi.

Vääringu valimise dialoog vääringu valimine

### Uue vääringu lisamine

Kuigi seda ei juhtu sageli, ilmub mõnikord ometi uusi vääringuid. Need võivad olla uued virtuaalvääringud, näiteks Bitcoin, või siis muudab mõni riik finantspoliitilistel põhjustel oma rahaühikut. Selline vääring lisatakse kindlasti &kappname; uude versiooni,. aga kui sul peaks seda kiiremini vaja olema, saab selle lisada ka käsitsi.

Vääringu käsitsi lisamiseks vali Tööriistad Vääringud, mis avab eespool näidatud vääringute dialoogi. Tee mõnel olemasoleval vääringul paremklõps ja vali kontekstimenüüst Vääringu valikud Uus vääring. Sisesta vääringu ametlik kood ja klõpsa OK. Vääring luuakse nimega Uus vääring. Nime muutmiseks vajuta klahvi F2 või tee paremklõps ja vali Muuda vääringu nime.

## Konto seadistamine

Uue konto loomisel saab määrata vääringu, millega kontol arveldatakse. Konto pearaamat näitab kõiki väärtusi valitud vääringus. Uue konto nõustaja määrab selleks vaikimisi baasvääringu.

## Tehingute sisestamine muid vääringuid kasutades

Kui sisestatakse tehing, mis viitab mitmele vääringule, ilmub vahetuskursi redaktor, kus saab sisestada vahetuskursi. Algselt kasutatakse vahetuskursina aktiivset hinda, mida pakub hindade andmebaas. Täpsemalt kõneleb sellest, kuidas määrata vääringukursid käsitsi ja hankida internetist hinnateavet, osa Vääringute vahetuskursi sisestamine.

Lisaks salvestatakse vahetuskurss otsekohe pärast kasutaja sisestust hindade andmebaasi.

## Vääringute vahetuskursid

### Hindade sisestamine käsitsi

Hindade redaktor võimaldab sisestada vääringute vahetuskursid või investeeringute hinnad. Selle saab avada menüükäsuga Tööriistad Hinnad....

Vääringuhinna redaktor

&kappname;s on hind ühe vääringu hind teises vääringus. Praegu, käsiraamatu kirjutamise ajal, oli 1 USD hind eurodes näiteks 0.83. niisiis 1 USD maksis 0.83 eurot. Esimene vääring on see, mida ostetakse või müüakse, teine aga vääring, mida kasutatakse ostmiseks või müümiseks.

Klõpsuga nupule Uus ilmub uue hinna sisestamise dialoog. Sisesta väljale Väärtpaber esimene vääring (ülaltoodud näites USD). Sisesta väljale Vääring teine vääring (ülaltoodud näites EUR). Sisesta hinna kehtivuspäev väljale Kuupäev.

Uus hinnakirje

### Vääringu uuendamine internetist

&kappname; võib tõmmata vahetuskursid veebist. Kui oled sisestanud vääringupaari ühe hinna, näitab võrgukursside võimalus alati seda paari oma valikute seas.

Täpsemalt kõneleb sellest investeeringute peatüki osa Võrgukursid.