# &kappname; seadistused

Allpool kirjeldatavad seadistused muudavad &kappname; käitumist. Neid saab muuda menüükäsuga Seadistused&kappname; seadistamine...

## Üldine

### Globaalsed valikud

Hinnatäpsus

- Siin saab määrata, mitme tüvekoha ulatuses pärast koma peavad hinnad täpsed olema. Kui määrata siin näiteks 2, on hinnad kujul 35.19, kui aga 4, siis võib sama hind olla kujul 35.1791.

Perioodiline automaatne salvestamine

- Kastikese märkimisel saab panna &kappname; sinu faile perioodiliselt salvestama. Vaikimisi intervall on 10 minutit.

Rahandusaasta algus on

- Siin saab määrata rahandusaasta alguse kuu ja päeva.

### Vaatevalikud

Käivitamine

- Siin saab valida vaate, mida näidatakse käivitamisel.

  - Käivitamisel avatakse Kodu

  - Käivitamisel avatakse viimati valitud vaade

Tiitliriba näitamine igal leheküljel

- Siin saab määrata, kas igal leheküljel tuleks näidata aktiivse vaate nime või mitte.

Pearaamatu ja investeeringuvaate konto valiku sünkroonimine

- Selle märkimisel muudab konto valimine investeerimisvaates konto valikut pearaamatuvaates ja vastupidi.

### Filtreerimisvalikud

Kasutamata kategooriaid ei näidata

- Kasutamata kategooriad peidetakse.

Suletud kontosid ei näidata

- Suletud kontod peidetakse.

Finantsinstrumentide kontode näitamine

- Finantsinstrumentide kontod on tavaliselt peidetud. Selle märkimisel saab neid näidata lasta.

Lõpetatud ajaplaane ei näidata

- Lõpetatud ajaplaanid peidetakse.

Tehinguid ei näidata, kui need on varasemad kui

- Enne valitud kuupäeva tehtud tehingud peidetakse.

  Kui määrata siin 1. jaanuar 1900, annab see hea võimaluse leida üles failiimpordiga seotud probleeme.

Kooskõlastatud tehinguid ei näidata

- Tehingute filtreerimine kooskõlastatuse oleku järgi: tehingud, millel on märge Kooskõlastatud, peidetakse.

## Kodu

Siinsete valikutega saab muuda Kodu välimust, valides, mida üldse Kodus näidatakse ja millised järjekorras.

Vara ja kohustised

- Näidatakse kõigi sinu varade ja kohustiste bilanssi.

Maksed

- Näidatakse viit esimest planeeritud tehingut.

Eelistatud kontod

- Näidatakse lemmikkontode bilanssi ja kreeditit.

Maksekontod

- Näidatakse vara- ja kohustiskontode, välja arvatud investeerimiskontode bilanssi.

Lemmikaruanded

- Näidatakse lemmikaruannete nimekirja.

Ennustus (ajaplaan)

- Näidatakse vara- ja kohustuskontode ennustust.

Puhasvara ennustus

- Näidatakse järgmise 90 päeva puhasvara ennustuse diagrammi.

Eelarve

- Näidatakse käesoleva kuu eelarve elemente, mille erinevus tegelikult tulust või kulust on negatiivne.

Rahakäive

- Näidatakse aktiivse kuu rahakäibe analüüsi.

Protsent fondi vaikesuurusest

- Siin saab valida Kodus kasutatava fondi suuruse.

Fondi suurus jäetakse programmist väljumisel meelde, kui seda on muudetud käsitsi hiirerattaga

- Selle märkimisel salvestatakse fondisuuruse eelistus, kui oled seda Kodus muutnud hiireratta abil.

Konto piirangute teabe näitamine

- Kodus näidatakse maksekontode ja eelistatud kontode sektsiooni kontodele seatud piiranguid.

Seostatud võrgukontode bilansioleku näitamine

- Seostatud kontode bilansi näitamine Kodu varade ja kohustiste, kokkuvõtte, maksekontode ja eelistatud kontode sektsioonis. Bilansi olekut tähistab ikoon konto nimele eelnevas veerus. Rohelist linnukest näeb siis, kui võrgubilanss ja kohaliku faili bilanss on sünkroonis. Kui kohalikus failis on uuemaid tehinguid kui varem võrgu kaudu uuendatud, näidatakse postkastiikooni rohelise noolega. See annab kasutajale märku, et oleks mõttekas ette võtta võrgu-uuendus. Kohaliku faili ja võrgubilansi kokkusobimatust tähistab punane hoiatusmärk.

Märkimata tehingute arvu näitamine kontode kaupa [!M]

- Veeru lisamine konto nime ja aktiivse bilansi vahele, mis näitab kontode märkimata tehingute arvu Kodu vara ja kohustiste kokkuvõtte, maksekontode ja eelistatud kontode sektsioonis.

Kontrollitud tehingute arvu näitamine kontode kaupa [C]

- Veeru lisamine konto nime ja aktiivse bilansi vahele, mis näitab kontode kontrollitud tehingute arvu Kodu vara ja kohustiste kokkuvõtte, maksekontode ja eelistatud kontode sektsioonis.

Kooskõlastamata (märkimata + kontrollitud) tehingute näitamine kontode kaupa [!R]

- Veeru lisamine konto nime ja aktiivse bilansi vahele, mis näitab kontode kooskõlastamata tehingute arvu (s.t kõigi märkimata ja kontrollitud tehingute summat) Kodu vara ja kohustiste kokkuvõtte, maksekontode ja eelistatud kontode sektsioonis.

## Pearaamat

Siinsed valikud võimaldavad muuta tehingute registri ehk pearaamatu käitumist.

### Kaart Kuvamine

Alusvõrgu näitamine registris

- Alusvõrguridade näitamine tehingute registris.

Pearaamatufookuse kasutamine

- Selle märkimisel näitab pearaamat kõiki valitud tehingu üksikasjade ridu isegi siis, kui valik Tehingu üksikasjade näitamine on välja lülitatud.

Tehinguvormi näitamine

- See võimaldab näha tehinguvormi tehingute registri allosas, mis võimaldab tehinguid sisestada ja muuta. Kui see on märkimata, saab tehinguid muuta otse registris.

Alati näidatakse numbrivälja

- Tehingu sisestamisel või muutmisel näidatakse alati numbrivälja (Nr).

Rühmapäise näitamine tehingute vahel

- Rühmapäiste näitamine registris.

Eelmise ja praeguse rahandusaasta päise näitamine

- Eelmise ja praeguse rahandusaasta rühmapäise näitamine.

### Kaart Sortimine

#### Kaart Tavaline vaade

Siin saab valida pearaamatu sortimiskorra tavalise vaate puhul.

#### Kaart Kooskõlastamisvaade

Siin saab valida pearaamatu sortimiskorra kooskõlastamisvaate puhul.

#### Kaart Otsinguvaade

Siin saab valida pearaamatu sortimiskorra otsinguvaate puhul.

### Kaart Andmekirje

Tehingutüübi lisamine numbriväljale uute tehingute puhul

- Tehingutüübi, ⪚ raha sisse või raha välja jne., automaatne asetamine numbriväljale.

Tšeki numbri automaatne suurendamine

- Tšeki numbri automaatne suurendamine igal uue tšekitehingu sisestamisel.

Muudatuste säilitamine teise tehingu/tükelduse valimisel

- Märkimise korral põhjustab mõne muu tehingu või alltehingu valimine aktiivse tehingu muutuste salvestamise.

  Kui see on märkimata, tühistab teise tehingu valimine muudatused. Nende säilitamiseks tuleb need otseselt salvestada.

Enter liigub väljade vahel

- Märkimise korral viib klahvi Enter vajutamine tehinguvormis fookuse järgmisele väljale.

Nimede sobivus algusest

- Selle märkimisel püütakse alati sobitada nimesid, näiteks maksesaajaid, nime alguse põhjal. Kui see on märkimata, kasutatakse sobitamisel suvalist alamstringi

Vaikimisi kooskõlastamise olek

- Siin saab valida uute tehingute vaikimisi kooskõlastamise oleku.

Automaattäitmine

- Siin saab valida automaattäitmise soovitud käitumise või selle üldse välja lülitada.

  - Automaattäitmist ei kasutata

  - Sama tehing, kui kogus erineb vähem kui X protsenti

    Selle märkimise korral näitab &kappname; uue tehingu sisestamisel maksesaaja ja konto juures eelmiste tehingute nimekirja. Kui eelmised tehingud erinevad alla X protsendi, peetakse neid samaseks. Kui protsent on 0, kuvatakse kõigi maksesaaja ja konto eelmisi tehinguid. Tehingut valides täidetakse automaatselt kõik tehingu üksikasjad, välja arvatud kuupäev, valitud tehingu andmetega.

  - Maksesaaja puhul varem kõige enam kasutatud tehingu alusel

    Selle valiku märkimisel täidab &kappname; uue tehingu sisestamisel kõik tehingu üksikasjad valitud maksesaaja varem kõige enam tarvitatud tehingu üksikasjadega.

### Kaart Import

Tehingute sobitamine päevavahemikus

- Sobivate tehingute otsimine imporditud tehingu sooritamise päevast arvestades pluss-miinus määratud päevade vahemikus.

Päritakse uue maksesaaja vaikimisi kategooriat

- Kui impordil leitakse uus maksesaaja, palutakse kasutajal omistada maksesaajale vaikimis kategooria.

## Planeeritud tehingud

Siinsed valikud võimaldavad muuta planeeritud tehingute omadusi.

### Ajaplaani käivitamisvalikud

Ajaplaanide kontrollimine käivitamisel

- Võimaldab kontrollida ajaplaane &kappname; käivitamisel.

Tehingute sisestamine määratud arv päevi varem

- Siin saab määrata, mitu päeva varem tuleks planeeritud tehingud sisestada.

Ajaplaanide eelvaatluse päevade arv pearaamatus

- Siin saab määrata, mitme päeva ulatuses peaks ajaplaane pearaamatus näitama.

  Planeeritud tehinguid näidatakse pearaamatus. Neid saab sisestada või vahele jätta tehingul paremklõpsu tehes.

## Võrgukursid

Siinsed valikud võimaldavad muuta, mil moel hangitakse võrgukursse erinevatest võrguallikatest.

Kaardil saab muuta &kappname; võrgukursside allikaid. Üldiselt on see väga kogenud kasutajatele mõeldud võimalus, mida peaks proovma kasutada ainult siis, kui tõesti tead, mida teed.

Täpsemalt kõneleb sellest võrgukursside osa.

## Ennustus

Siinsed valikud võimaldavad muuta ennustuse arvutamise aluseid.

Ennustatavate päevade arv

- Siin saab valida, mitme päeva ennustus teha. Vaikimisi valik on 90 päeva.

Kontotsükli päevade arv

- Päevade arv, mille jooksul sinu kõige enam kasutust leidvad kontod läbivad ühe tervikliku tulude-kulude tsükli. Kui näiteks saad töötasu korra kuus, tuleks siin valida 30 päeva.

Ennustuse alustamise päev

- Siin saab valida päeva kuusm millest ennustust alustada. Enamasti võiks selleks olla näiteks päev, mil saad kätte töötasu või muu sissetuleku.

Ennustusviis

- Kasutatav ennustusviis.

  Planeeritud ja tulevased tehingud võimaldavad ennustada sinu bilanssi planeeritud ja tulevastest tehingutest ammutatud teabe alusel.

  Ajaloopõhise viisi korral kasutatakse sinu varasemaid tehinguid, mille põhjal ekstrapoleeritakse ennustus.

Ennustuses kasutatavate tsüklite arv

- Ajaloopõhise meetodi kasutamisel saab siin määrata, mitut varasemat kontotsüklit peaks &kappname; ennustuse arvutamisel pruukima.

Ajaloopõhise ennustuse viis

- Siin saab valida viisi, mida kasutatakse ajaloolisele teabele tugineva ennustuse arvutamisel.

  Lihtne libisev keskmine võtab aluseks varasemate tehingute keskmise.

  Kaalutud libisev keskmine võtab aluseks varasemate tehingute keskmise, kuid annab suurema tähtsuse viimastele tehingutele.

  Lineaarne regressioon kasutab sinu varasemate tehingute põhjal lineaarse regressiooni valemit.

## Krüptimine

Siinsed valikud võimaldavad muuta andmete krüptimise seadistusi.

GPG krüptimise kasutamine

- GPG kasutamise lubamine andmefaili krüptimiseks. Täpsemalt kõneleb sellest osa GPG krüptimine.

### GPG krüptimine

Sinu võti

- Siia tuleb sisestada e-posti aadress või kuueteistkümnendkoodis võtme ID, mida kasutatakse andmete krüptimiseks.

Lisavõtmed

- Siin saab valida lisavõtmed andmete krüptimiseks.

Krüptimine ka KMyMoney taastusvõtmega

- Selle märkimisel krüptitakse andmed &kappname; taastusvõtmega. Selle märkimine annab &kappname; tuumikarendajatele võimaluse sinu andmefail lahti krüptida, kui peaksid kaotama oma krüptovõtme.

## Värvid

Siinsed valikud võimaldavad muuta &kappname; värve.

### Kaart Esiplaan

Kõiki esiplaani värve saab muuta värvinupule klõpsates ja ilmuvast värvi valimise dialoogist värvi valides.

### Kaart Taust

Kõiki tausta värve saab muuta värvinupule klõpsates ja ilmuvast värvi valimise dialoogist värvi valides.

Pane tähele märkekasti Süsteemi värvide kasutamine kaardi ülaosas. Kui see märkida, kasutab &kappname; süsteemi pakutavaid värve, näiteks neid, mis on seotud valitud teemaga, kuigi üksikasjad sõltuvad sellest, milline on sinu operatsioonisüsteem ja võib-olla ka akna- või kuvahaldur. Kui oled katsetanud mõne iseäraliku värvi või värvide kombinatsiooniga, on sageli selle valiku märkimisest abi.

## Fondid

Siinsed valikud võimaldavad muuta fonte.

Süsteemi fontide kasutamine

- Selle märkimisel kasutatakse süsteemi fonte. Märkimata jätmine võimaldab aga fonte oma käe järgi kohandada.

Lahtri font

- Siin saab määrata lahtrites kasutatava fondi.

Päise font

- Siin saab määrata kõigi vaadete päistes kasutatava fondi.

## Pluginad

Siinsed valikud võimaldavad muuta paigaldatud pluginate käitumist. Arvesta, et näidatavate pluginate nimekiri sõltub sellest, milliseid pluginad &kappname; käivitumisel on leidnud. Vahet pole, kas plugin on kompileeritud rakenduse osana või lisatud omaette paketina. Pluginate seadistamine Pluginate seadistamine Enamiku pluginate puhul on ainuke võimalus see lubada või keelata, millest annab märku märkekast plugina nime ees. Lisaks on iga plugina juures infonupp (&infoicon;), millele klõpsates näeb plugina versiooni ja autorit. Rohkem teavet pluginate seadistamise ja kasutamise kohta võib leida omaette osadest CSV importimise ja OFX importimise pluginate kohta. See käib ka kooskõlastamisaruande kohta, kuigi see aruanne on ainult osake suuremast kooskõlastamisprotsessist. Ainuke plugin, mis nõuab seadistamist, on tšeki trükkimise plugin.

### Tšeki trükkimise plugin

See plugin sisaldub &kappname; lähtekoodis ja peaks olema alati sisse lülitatud. See võimaldab trükkida valitud tehingu andmete põhjal tšeki, kasutades HTML-malliga määratud paigutust. Sa pead kasutama malli, mis sobib kokku sinu valmistšekkidega. Seadistamisnupule (&configicon;) klõpsates ilmub tšeki trükkimise seadistustedialoog. Ülal on tekstikast, kus saab kindlaks määrata valitud malli asukohta. Sellest paremal paikneb nupp, mis avab failivalija, mille abil saab valida alternatiivse mallifaili.

Mallifail kujutab endast HTML-faili, milles kasutatakse eristringe viitamaks tehingu, aktiivse konto ja rahaasutuse väljadele, mis panevad paika, kus need peavad trükitud tšekil asuma. &kappname; pakub omalt poolt mõningaid näidismallifaile. On võimalik kasutada mõnda neist või muuta neid oma vajaduste kohaselt. Vaikemalli valimisel näitab seadistustedialoog kataloogi, milles leiduvad näidisfailid.